《赠武定州司马冯见龙公时督饷至京 其二》
明代·韩上桂

民瘼近如此，时危更未遑。千钟输一石，剜肉暂医疮。

郑侠图堪上，贾生忧独长。催科存抚字，端不愧循良。

作者简介：明广东番禺人，字孟郁，号月峰。幼时家贫，喜读书。向人借《二十一史》，浏览一月，即默识大略。万历二十二年中举。授国子监丞。转永平府通判。巡抚方一藻以其才荐。崇祯末闻帝死讯，愤恨死。